arnastofnun/IGC-2024 huggingface dataset:
Allison Janney

Allison Janney (fædd Allison Brooks Janney 19. nóvember, 1959) er bandarísk leikkona sem er þekktust fyrir hlutverk sín í The West Wing, Leitin að Nemo, Juno og American Beauty.

Einkalíf.

Janney fæddist í Boston, Massachusetts en ólst upp í Dayton, Ohio. Hún er af enskum og þýskum uppruna.

Janney stundaði nám við "Kenyon College" í Gambier, Ohio þaðan sem hún útskrifaðist með gráðu í drama. Þegar hún var við nám þá svaraði hún auglýsingu fyrir leikrit sem átti að setja upp í leikstjórn Paul Newman. Janney var ýtt áfram af Newman og konu hans Joanne Woodward að halda áfram leiklistinni. Stundaði hún síðan leiklistarnám við "Neighborhood Playhouse School of the Theatre" í New York-borg og "Royal Academy of Dramatic Art" í London .

Ferill.

Leikhús.

Fyrsta leikhúsverk Janney var árið 1986-87 í "Citizen Tom Paine". Hefur hún síðan þá komið fram í leikritum á borð við "Breaking Up", "Blue Window", "Present Laughter" og "9 to 5".

Sjónvarp.

Fyrsta sjónvarpshlutverk Janney var árið 1991 í Morton &amp; Hayes. Árið 1993 var henni boðið hlutverk í sjónvarpsóperunni Leiðarljósi sem Ginger sem hún lék til ársins 1995. Síðan þá hefur hún verið með gestahlutverk í þáttum á borð við New York Undercover, Cosby, Frasier, Two and a Half Men, Lost og Veep.

Janney lék fréttaritarann og síðan starfsmannstjórann C.J. Cregg í dramaþættinum The West Wing frá 1999-2006. Fyrir hlutverk sitt sem C.J. Cregg þá vann Janney fjögur Emmy verðlaun og tvenn Screen Actors Guild verðlaun.

Kvikmyndir.

Fyrsta kvikmyndahlutverk Janney var árið 1989 í Who Shot Patakango. Síðan þá hefur hún komið fram í kvikmyndum á borð við Wolf, Big Night, The Ice Storm, Primary Colors, 10 Things I Hate About You, Nurse Betty og Winter Solstice.

Árið 1999 lék Janney í óskarsverðlaunamyndinni American Beauty á móti Kevin Spacey, Annette Bening, þar sem hún lék Barbara Fitts eiginkonu Chris Cooper.

Janney talaði inn á fyrir persónuna Peach í Leitinni af Nemo. Lék hún einnig í Juno á móti Ellen Page og J.K. Simmons árið 2007. Sama ár lék hún í söngleikjamyndinni Hairspray á móti John Travolta, Michelle Pfeiffer og Christopher Walken.

Verðlaun og tilnefningar.

AFI-verðlaunin

Austin Film Critics Association-verðlaunin

Broadcast Film Critics Association-verðlaunin

Central Ohio Film Critics Association-verðlaunin

Chlotrudis-verðlaunin

Drama Desk-verðlaunin

Emmy-verðlaunin

Golden Globes-verðlaunin

Gotham-verðlaunin

Hollywood Film Festival-verðlaunin

Independent Spirit-verðlaunin

Mar del Plata Film Festival-verðlaunin

Monte-Carlo TV Festival-verðlaunin

National Board of Review-verðlaunin

Online Film Critics Society-verðlaunin

Palm Springs International Film Festival-verðlaunin

Phoenix Film Critics Society-verðlaunin

Prism-verðlaunin

Satellite-verðlaunin

Screen Actors Guild-verðlaunin

Southeastern Film Critics Association-verðlaunin

Television Critics Association-verðlaunin

Theatre-verðlaunin

Tony-verðlaunin

TV Guide-verðlaunin

Viewers for Quality Television-verðlaunin
Desnjév-höfði

Desnjév-höfði (rússneska: "Mys Dezhneva") er austasti hluti Asíu og sá höfði sem afmarkar Beringssund til vesturs. Höfðinn er nefndur eftir rússneska landkönnuðinum Semion Dezhnev sem uppgvötaði hann árið 1648. Undir höfðanum að norðvestanverðu er austasta byggð Asíu, lítið 800 manna þorp, sem heitir Uelen.
Útvarpsbylgjur

Útvarpsbylgjur eru rafsegulbylgjur með bylgjulengd frá 2,78 m (FM) og upp í tæpa 2 km langbylgjur (LW). Þar á milli eru stuttbylgjur 48-50 m og miðbylgjur (MW) 200-600 m. Eftir því sem bylgjulengdin er styttri því beinna berast þær og þurfa því spegla eða endurvarpsstöðvar. Í 100-350 km hæð eru jónalög sem endurvarpa bylgjunum sem eru lengri en 10 m. Langbylgjur geta borist yfir fjöll og aðlagast að nokkru hinu sveigða yfirborði jarðar og geta því heyrst um allt land en sífellt þarf að breyta um stöðvar ef útvarpið er stillt á FM-ið. Hljómgæðin eru mun betri í FM-bylgjum þar sem önnur tækni er notuð til að senda þau merki er hægt að koma meiri upplýsingum fyrir á tíðnisviði sem stendur til boða.
Clube de Regatas do Flamengo

Flamengo er brasilískt knattspyrnufélag frá Rio de Janeiro. Liðið var stofnað árið 1895.

Sigrar.

1980, 1982, 1983, 1987, 1992, 2009, 2019, 2020

1990, 2006, 2013

1914, 1915, 1920, 1921, 1925, 1927, 1939, 1942, 1943, 1944, 1953, 1954, 1955, 1963, 1965, 1972, 1974, 1978, 1979, 1979(Special), 1981, 1986, 1991, 1996, 1999, 2000, 2001, 2004, 2007, 2008, 2009, 2011, 2014, 2017, 2019, 2020, 2021

1981, 2019
Dome Fuji

Dome Fuji (á japönsku: ドームふじ "Dōmu Fuji") einnig nefnd "Dome F" eða "Valkyrie Dome" er einn hæsti ístindurinn á Suðurskautslandinu, 3810 m yfir sjávarmáli. Tindurinn er á austanverðu Queen Maud Landá yfirráðasvæði Japana og reka þeir þar rannsóknarstöðina "Dome Fuji Station".
Lágmenning

Lágmenning er niðrandi heiti á menningarfyrirbærum sem tengjast eða höfða til lágstéttanna eða almennings, andstætt hámenningu sem í þessum skilningi höfðar þá til afmarkaðs hóps eða yfirstéttar. Til lágmenningar heyra þannig ýmsar greinar menningar sem hafa verið álitnar ómerkilegar, ósiðlegar og spillandi eins og ástarsögur, farsar, revíur, klám, glæpasögur, æsifréttamennska, hryllingsmyndir, dægurmenning, húðflúr, graff og kitsch. Lágmenning getur líka verið samheiti yfir „ómenningu“ og „villimennsku“ eins og skemmdarverk, drykkjuskap, fjárhættuspil, vændi og fleira sem þykir merki um siðferðilega hnignun samfélags.

Til er fjöldi dæma um listgreinar sem áður töldust vera lágmenning en voru síðan „endurhæfðar“ sem hámenning, til dæmis rómönsur, ævintýri, barnabækur, myndasögur og djasstónlist.
Tjúktahaf

Tjúktahaf (rússneska "Чукотское море", enska "Chukchi Sea") er hafsvæði í Norður-Íshafi á milli Tjúktaskaga og Alaska. Beringssund tengir það við Beringshaf og Kyrrahaf. Vesturmörk þess eru við Wrangel-eyju og austurmörk við Beaufort-haf.

Tjúktahaf þekur um 582 þúsund ferkílómetra svæði og einungis er hægt að sigla um það í fjóra mánuði á ári. Meira en helmingur hafsins er innan við 50 metrar á dýpt.

Hafið heitir eftir tjúktum sem búa við strendur þess.

Helsti hafnarbærinn er Uelen í Rússlandi með um 800 íbúa.
Hekl

Hekl er aðferð við að vinna úr garni með því að nota heklunál en það er nál með krók á öðrum endanum. Heklunálar eru misþykkar eftir því hve þykkt garn er unnið. Við hekl er notað samfellt garn eins og við prjón og er unnið með eina lykkju. Bandið er dregið í gegnum lykkjuna með heklunálinni. Grunnaðferðir í hekli eru loftlykkja, keðjulykkja, fastapinni, hálfstuðull og stuðull. Með grunnaðferðum má mynda margs konar mynstur. Teppi eru hekluð með stjörnuhekli, bylgjuhekli eða sett seman úr ömmuferningum (ömmudúllum). Einnig er til krabbahekl, krókódílahekl og netahekl.

Saga hekls á Íslandi.

Hekl er yngra en prjón og nútímahekl er rakið til aðferðar sem kölluð er taburerin en þar er aðferð þegar heklað er í ofinn dúk. Talið er að hekl hafi borist til Íslands með skóla sem Þóra Grímsdóttir og Ágústa Grímsdóttir ráku 1851 til 1853 í Dillonshúsi að Suðurgötu 3 og svo með Kvennaskólanum í Reykjavík sem var stofnaður 1874.

Áhersla var lögð á hannyrðir í þessum skólum og kunnátta breiddist út með námsmeyjum þaðan. Árið 1886 kom út fyrsta hannyrðabókin á íslensku og þar er grein um hekl. Á tímabili var til siðs að hekla milliverk í rúmföt og voru rúmföt með hekluðu milliverki notuð til spari og yfirleitt var heklað milliverk bæði í söngurver og koddaver. Í koddaver voru oftast gerð horn og hekluð blúnda utan um koddann. Mynstur af þessum milliverkum bárust á milli með því að konur teiknuðu upp mynstur á fallegum milliverkum.

Grunngerðir af hekli.

Í hekluppskriftum er skammstafað hvað við er átt og fer það eftir tungumálum.
Greindarvísitala

Árið 1912 kom þýski sálfræðingurinn William Stern fram með þá hugmynd að hægt væri að reikna út greindarvísitölu út frá greindarprófum. Hann reiknaði greindarvísitölu út frá prófi sem franski sálfræðingurinn Alfred Binet hafði búið til. Þetta gerði Stern með ákveðinni formúlu; með því að deila í aldursstig (greindaraldur) sem prófið sýndi með lífaldri próftakans. Talan sem kom út átti að sýna hæfni fólks til að læra og hvar það stóð miðað við jafnaldra sína.
Niðursuða

Niðursuða er aðferð til að geyma matvæli þar sem það er sett í dós sem er þá þéttlokað. Dæmigert geymsluþol niðursoðinna matvæla er eitt til fimm ára, en við ákveðnar aðstæður geta þau geymast miklu lengur. Árið 1795 bauð franski herinn upp á verðlaun fyrir að finna upp nýja leið til að geyma mat. Sætindasalinn Nicolas Appert stakk upp á niðursuðu sem lausn. Herinn gerði tilraunir og aðferðin var prófuð árið 1806. Dósin kemur í veg fyrir að gerlar komist inn og spilli matnum.

Nokkrar aðferðir eru notaðar til að hindra rotnun matarins. Sem dæmi má nefna gerilsneyðingu, suðu, kælingu, frystingu, þurrkun og geislun. Dauðhreinsun er eina leiðin til að tryggja að allir gerlar séu dauðir. Til dæmis deyr gerillinn "Clostridium botulinum", sem veldur sperðilbakteríueitrun, aðeins við hitastig sem eru yfir suðumarki vatns.

Matvæli sem eru ekki mjög súr þarf að dauðhreinsa við hitastig um það bil 116–130 °C svo að þau séu óhætt. Dæmi um svona matvæli grænmeti, kjöt, sjávarrétti og mjólkurafurðir. Önnur súrari matvæli eins og ávexti og pækla má niðursjóða án þess að dauðhreinsa þá.
Ofveiði

Ofveiði á við það að veiða of mikið af ákveðinni tegund þannig að dregið er úr fjölda þeirra verulega. Með tíð og tíma getur tegund verið útrýmd vegna ofveiði. Ofveiði á einni dýrategund getur haft stór áhrif á öðrum tegundum. Til dæmis hefur ofveiði á hákörlum raskað jafnvægi sjávarvistakerfa. Ofveiði á þorski hefur valið því að þeim hefur fækkað talsvert í Norðursjónum. Auk vistfræðilega áhrifa hefur ofveiði efnahagsleg áhrif. Þeir sem treysta á ákveðinni dýrategund sem tekjuöflunarleið eiga við erfiðleika að stríða vegna ofveiði. Dæmi um þetta á Íslandi er síldarævintýrið.

Má reyna að draga úr áhrifum ofveiði með aðgerðum eins og kvótum, sem takmarkar magnið af ákveðinni tegund sem veiða má á ákveðnu tímabili. Kvótar geta líka verið umdeildir, því sumum finnst þeir takmarka tekjur of mikið en öðrum finnst þeir ekki nógu strangir. Nokkur dæmi um þetta hafa komið upp í gegnum tíma, til dæmis þorskastríðin og makríldeilan. Kvótar valda oft hagsmunaárekstri milli aðila.
Æfingar tunglfara í Þingeyjarsýslum

Æfingar Apollo tunglfara í Þingeyjarsýslum fóru fram á sjöunda áratug 20. aldar. Þá sendi Geimferðastofnun Bandaríkjanna tvo hópa væntanlegra Apollo tunglfara til æfinga og þjálfunar í jarðfræði á jarðfræðilega virkum svæðum í Þingeyjarsýslum. Fyrri hópurinn kom til Íslands sumarið 1965 og síðari hópurinn sumarið 1967. Markmið æfinganna á Íslandi var að auka skilning tunglfaranna á jarðfræði, svo þeir gætu valið betur þau sýni sem þeir fluttu heim frá Tunglinu.

Æfingunum eru gerð skil á sýningu í Könnunarsögusafninu á Húsavík. Meðal tunglfara sem æfðu í Þingeyjarsýslum voru Bill Anders sem fór í fyrsta mannaða flugið umhverfis tunglsið árið 1968 og Neil Armstrong sem varð fyrstur manna til að stíga fæti á Tunglið árið 1969.

Nautagil.

Meðal þeirra staða sem tunglfararnir æfðu á var nafnlaust gil sunnan við Drekagil. Jarðfræðingarnir Sigurður Þórarinsson og Guðmundur E. Sigvaldason gáfu gilinu nafnið Nautagil, en þar hafa aldrei verið naut. Nafnið er dregið af enska orðinu Astronaut og er gilið því kennt við æfingar tunglfaranna.
Konungsfjölskylda

Konungsfjölskylda er fjölskylda ríkjandi konungs eða drottningar. Hugtakið nær stundum einnig yfir stórfjölskyldu viðkomandi þjóðhöfðingja. Á sama hátt er keisarafjölskylda fjölskylda keisara, hertogafjölskylda fjölskylda hertoga o.s.frv. Í mörgum löndum eru allir meðlimir konungsfjölskyldu ávarpaðir á sérstakan hátt, til dæmis með orðunum „yðar hátign“ eða „yðar konunglega hátign“. Stundum er talað um ættingja ríkjandi þjóðhöfðingja sem „kóngafólkið“. Hugtakið getur líka átt við fjölskyldu konunga sem settir hafa verið af. Í júlí 2013 voru 26 fullvalda erfðaeinveldi í heiminum (konungsríki, keisaraveldi, soldánsdæmi, emírsdæmi o.fl.).
Gjöf

Gjöf er hlutur sem er gefinn öðrum án þess að biðja um eitthvað annað á móti. Hefðina um að gefa gjafir er að finna í mörgum menningum en oft eru til óskrifaðar reglur um hver á að gefa hverjum, hversu mikils verðis gjöfin á að vera, hvernig gjöfin á að vera gefin og móttekin og hvort móttakandinn á að þakka fyrir gjöfina.

Gjafir eru helst gefnar á hátíðum, eins og um jólin eða eid, eða í samband við helgisiði, t.d. á brúðkaupi, skírn eða afmæli.
Smolensk

Smolensk (rússneska: "Смоленск;", hvítrússneska: "Смаленск") er borg í vesturhluta Rússlands við ána Dnépr. Borgin er höfuðstaður sýslunnar Smolensk Oblast. Íbúafjöldi árið 2003 var 351.100 manns.

Nafn borgarinnar er dregið af nafni árinnar Smolnja en uppruni þess nafns er á huldu. Hugsanlega er það dregið af "smola" sem merkir bæði tjara og trjákvoða. Grenitré vaxa umhverfis borgina og hún var eitt sinn miðstöð fyrir vinnslu og verslun með trjákvoðu. Annar möguleiki er gamla slavneska orðið "smol" sem merkir „svört jörð“.
Skólaskip

Skólaskip er skip sem notað er til að kenna sjómennsku og mennta og þjálfa sjómenn og sjóliða í sjóher. Flestar stærstu seglskútur heims sem enn eru í notkun eru notaðar sem skólaskip. Dæmi um það eru skipin "Amerigo Vespucci", "Gorck Fock II" og "Eagle".
Konungslögin

Konungslögin (danska: "Kongeloven"; latína: "Lex Regia") voru lög sem Friðrik 3. Danakonungur undirritaði 14. nóvember 1665. Lögin voru hinn lagalegi grundvöllur einveldisins sem konungur hafði áður komið á með erfðahyllingu stéttaþings árið 1660. Hann nýtti sér það ósætti sem var milli aðalsins, borgara og presta í kjölfar Karls Gústafsstríðsins 1657-1660 til að ógilda hina ströngu handfestingu sem hann hafði neyðst til að undirrita þegar hann komst til valda. Þar með tókst honum að brjóta vald danska ríkisráðsins á bak aftur. Konungslögin voru samin af Peder Schumacher. Fáir vissu af lögunum fyrr en þau voru lesin upp í heyranda hljóði við krýningu Kristjáns 5. árið 1670. Lögin voru fyrst prentuð árið 1709. Konungslögin voru aldrei formlega staðfest á Íslandi og Jón Sigurðsson taldi þau því aldrei hafa gilt á Íslandi en með erfðahyllingunni í Kópavogi 1662 undirrituðu fulltrúar Íslendinga eið að einveldinu.

Konungslögin, og þar með einveldið, voru í meginatriðum afnumin með dönsku stjórnarskránni 1849 en kaflinn um ríkiserfðir var þó í gildi þar til ný lög um það voru sett 1851. Danska stjórnarskráin var aldrei lögtekin á Íslandi þar sem Þjóðfundurinn 1851 hafnaði henni. Með stöðulögunum 1871 var einveldið því fyrst formlega afnumið á Íslandi.
Botnristill

Botnristill (fræðiheiti: "Caecum") er fyrsti hluti digurgirnis. Botnlanginn gengur niður úr botnristlinum, en upp úr honum gengur risristill, fyrsti hluti hins eiginlega ristils.
Flughræðsla

Flughræðsla er ótti við að vera í flugvél, eða öðru svipuðu farartæki eins og þyrlu, meðan á flugi stendur. Flughræðsla getur komið fram sem sérstök fælni eða verið tengd öðrum fælnum eins og innilokunarfælni eða lofthræðslu. Flughræðsla getur líka stafað af víðáttufælni. Flughræðsla telst einkenni frekar en sjúkdómur en orsakir hennar eru mismunandi.
Gösta Berlings saga

Gösta Berlings saga er skáldsaga eftir rithöfundinn Selmu Lagerlöf. Sagan gerist á bökkum vatnsins Fryken (sem heitir Löven í sögunni) í Vermalandi. Í sögunni notar höfundur úlfa, snjó, yfirnáttúrulegar verur og skrýtið hefðarfólk til að lýsa Vermalandi í kringum 1820 á hátt sem líkja má við töfraraunsæi. Fyrsta setning sögunnar „Loksins var presturinn í prédikunarstólnum“ er þekkt í sænskum bókmenntum.
Síðan skein sól

Síðan skein sól eða SSSól er íslensk hljómsveit stofnuð árið 1987 af Helga Björnssyni, Eyjólfi Jóhannssyni og Jakobi Smára Magnússyni. Meðal slagara eru "Vertu þú sjálfur, Geta pabbar ekki grátið" og "Húsið og ég" ("Mér finnst rigningin góð").

Tenglar.

Síðan skein sól á Glatkistunni
John Kassir

John Kassir (fæddur 1957) er bandarískur leikari og gamanleikari.
Jackson Nicoll

Jackson Nicoll (fæddur 2003) er bandarískur leikari.
Kanansland

Kanansland (norðvestursemíska: "knaʿn"; föníska: 𐤊𐤍𐤏𐤍; biblíuhebreska: כנען / "knaʿn"; masóretíska: כְּנָעַן / "Kənáʿan") var landsvæði semískumælandi þjóða fyrir botni Miðjarðarhafs og samsvarar því sem í dag heitir Austurlönd nær, það er Palestína, Ísrael, Líbanon, Jórdanía og Sýrland. Svæðið varð mikilvægt á Amarnatímabili síðbronsaldar þegar þar komu saman áhrifasvæði stórvelda á borð við Hittíta, Forn-Egypta og Assyríu. Nafnið Kanan kemur oft fyrir í heimildum frá 4. árþúsundinu f.Kr. en Kananítar settust að á svæðinu á 8. árþúsundinu f.Kr. Þegar járnöld gekk í garð fyrir 1000 f.Kr. skiptist Kanansland milli Föníka, Ammoníta, Móabíta, Ísraelsmanna og Filistea en nafnið lifði áfram allt þar til Grikkir og Rómverjar lögðu svæðið undir sig.
Hólmlenda

Hólmlenda eða útlenda/innlenda er svæði sem tilheyrir ákveðnu ríki en tengist því ríki ekki landfræðilega (eyjar eru ekki meðtaldar) og er því umlukið öðru ríki eða ríkjum. Gott dæmi er svæðið umhverfis rússnesku borgina Kalíníngrad sem tilheyrir Rússlandi en er aðskilið frá því af landsvæði sem tilheyrir Póllandi og Litháen.

Hólmlenda er ekki alltaf innlenda þar sem svæðið er ekki endilega umlukið einu ríki heldur getur komið fyrir á landamærum tveggja eða fleiri ríkja. Kalíníngrad á til dæmis landamæri að bæði Litháen og Póllandi og strönd við Eystrasalt og er því ekki innlenda í neinu ríki.
Ár

Ár er tímaeining, sem miðast við göngu jarðar kringum sólina. Hvarfár er tíminn milli sólstaða og er hið náttúrulega árstíðaár. Sólár er umferðartími jarðar miðað við fastastjörnurnar og er 365,25636 dagar, en (gregorískt) almanaksár er 365,2425 dagar að meðaltali.

Vegna þess að árið er um það bil fjórðungi degi lengra en sem nemur heilum dögum ársins, er tímatalið hannað þannig að eitt ár er að jafnaði 365 dagar, nema að bætt er við aukadegi fjórða hvert ár (þegar ártalið er deilanlegt með tölunni 4). Þetta fjórða ár nefnist hlaupár og bætist aukadagurinn við febrúarmánuð. Undantekning er síðustu ár alda en þau eru ekki hlaupár, nema þegar talan 400 gengur upp í ártalinu, t.d. var árið 2000 hlaupár, en ekki árið 1900.

Árinu er enn fremur skipt upp í tólf mánuði, sem hafa misjafna lengd; ýmist 30 eða 31 sólarhringur, nema annar mánuður ársins, febrúar, hann hefur 28 daga, en 29 þegar hlaupár er.

Uppruni orðsins.

Orðið "ár" er einkum notað sem tímaeining, 365 dagar eða 12 mánuðir, en þýddi líka að fornu "góðæri" og "ársæld". Þá blótuðu menn "til árs og friðar", eins og segir í fornum bókum. Ár er sama orð og "år" í dönsku og sænsku, "year" á ensku og skylt "hornus" í latínu sem merkir ársgamall. Í eldgamalli slavnesku var orðið "jara" notað í merkingunni vor. Af því mætti ætla að ár sé leitt af stofni sem annars vegar merkti tími, hins vegar ársæld.
Pune

Pune er áttunda stærsta borg Indlands og sú önnur stærsta í fylkinu Maharashtra með yfir 5 milljón íbúa. Hún er á Dekkanhásléttunni 560 metra yfir sjávarmáli á hægri bakka árinnar Mutha. Pune er höfuðstaður Pune-héraðs. Borgin var fyrsta höfuðborg Marattaveldisins og síðar borg forsætisráðherra ríkisins, peshwa.
Haryana

Haryana er fylki á Norður-Indlandi. Það tilheyrði áður Púnjab en var aðskilið árið 1966 þegar Púnjab var skipt upp á grundvelli tungumála; íbúar Haryana tala Haryanvi sem er mállýska hindí. Tæp 90% íbúa eru hindúatrúar og fornir hindúasiðir eins og jóga og vedískar möntrur lifa þar enn góðu lífi. Höfuðstaður fylkisins er tilbúna borgin Chandigarh en stærsta borgin er Faridabad. Íbúar fylkisins eru um 25 milljónir.

Haryana var hluti af fornaldarríkinu Kuru. Það var hluti af Soldánsdæminu Delí á miðöldum, eða þar til Mógúlveldið lagði soldánsdæmið undir sig á 16. öld. Þegar Marattaveldið reis gegn Mógúlveldinu varð Haryana hluti af því. Árið 1803 fékk Breska Austur-Indíafélagið yfirráð yfir héraðinu eftir sigur þess á Marattaveldinu í Öðru stríði Englands og Marattaveldisins.
Chhattisgarh

Chhattisgarh er fylki á Indlandi sem var myndað árið 2000 úr öllum héruðum Madhya Pradesh þar sem meirihluti fólks talar chhattisgarhi. Höfuðstaður þess er borgin Raipur. Chhattisgarh á landamæri að Madhya Pradesh í norðvestri, Maharashtra í suðvestri, Andhra Pradesh í suðri, Odisha í austri, Jharkhand í norðaustri og Uttar Pradesh í norðri.

Íbúar Chhattisgarh eru um 25,5 milljónir. Opinbert tungumál fylkisins er chhattisgarhi, sem er hindímállýska. Yfir 98% íbúa eru hindúatrúar. Chhattisgarh er með lægstu lífsgæðavísitölu af öllum fylkjum Indlands.

Nær helmingur fylkisins er skógi vaxinn.
Jharkhand

Jharkhand er fylki á Indlandi. Það var búið til úr suðurhéruðum Bíhar árið 2000 og á landamæri að Bíhar í norðri, Uttar Pradesh og Chhattisgarh í vestri, Odisha í suðri og Vestur-Bengal í vestri. Höfuðstaður fylkisins er borgin Ranchi en stærsta borg þess er Jamshedpur.

Íbúar Jharkhand eru tæpar 33 milljónir. Tæp 70% aðhyllast hindúatrú, 14% íslam, 13% sarnatrú og 4% kristni. Opinber tungumál fylkisins eru hindí, santalí, bengalska og úrdú.
Dadra og Nagar Haveli

Dadra og Nagar Haveli eru fyrrum hjálenda Portúgals sem er á milli fylkjanna Gujarat og Maharashtra á Vestur-Indlandi. Íbúar hjálendunnar, ásamt indverskum samtökum, gerðu uppreisn gegn portúgölskum yfirvöldum 1954 og lýstu yfir sjálfstæði. Þegar Indland hertók Góa, Daman og Diu árið 1961 samdi forsætisráðherra Dadra og Nagar Haveli um sameiningu við Indland og héraðið varð alríkishérað.

Höfuðstaður Dadra og Nagar Haveli er Silvassa. Íbúar héraðsins eru tæplega 350 þúsund.
Snæfellsnes- og Hnappadalssýsla

Snæfellsnes- og Hnappadalssýsla var ein af sýslum Íslands. Sýslur eru ekki lengur stjórnsýslueining á Íslandi, en nafnið er enn notað til að vísa til svæðisins.

Snæfells- og Hnappadalssýsla er á Vesturlandi. Innan sýslunnar er Snæfellsbær, Stykkishólmur og Ólafsvík.

Eins og nafnið ber með sér voru sýslurnar fyrr á tíð tvær en voru sameinaðar 1871.
Joan Fontaine

Joan de Beauvoir de Havilland (22. október 1917 – 15. desember 2013), þekkt sem Joan Fontaine, var bandarísk leikkona og systir leikkonunar Olivia de Havilland.
Leikbrúða

Leikbrúða er leikmunur, hlutur eða táknmynd sem er hreyfð til og stýrt af leikbrúðustjórnanda. Leikbrúður eru notaðar í brúðuleikhúsi sem er afar fornt form af leikhúsi.

Íslenskar leikbrúður.

Talið er hugsanlegt að Skraparot sem talað er um í Skraparotspredikun hafi verið leikbrúða. Baldur og Konni var skemmtiatriði búktalarans Baldurs með leikbrúðuna Konna.
Tahítí

Tahítí er er stærsta eyjan í hinum svonefnda Kulborðseyja hópi í Frönsku Pólynesíu sem enn þann dag í dag tilheyra Frakklandi. Höfuðborg Frönsku Pólynesíu heitir Papeete og er hún á Norðvestur-Tahítí.

Tahítí er fjármála-, menningarleg og stjórnmálaleg miðja Frönsku Pólynesíu. Tahítí er fjölmennasta eyja Frönsku Pólynesíu með 187 þúsund íbúa (2012), sem er 68,5% heildarmannfjölda Frönsku Pólynesíu. Tahítí hét áður Otaheite.

Konungsríkið Tahiti (1788–1880) var fyrst ríkja heims til að afnema dauðarefsingu úr lögum, árið 1824.

Líkt og Ísland varð eyjan til við eldgos. Eyjan er há- og fjalllend. Flatarmál Tahítí er rétt rúmlega þúsund ferkílómetrar. Þrátt fyrir að flatarmál eyjarinnar sé aðeins einn hundraðasti af flatarmáli Íslands er hæsti tindur hennar, Mont Orohena, 120 metrum hærri en Hvannadalshnúkur, hæsti tindur Íslands.
Star Wars Jedi Knight: Jedi Academy

Bruninn í Skildi er bruni sem varð á jólatrésskemmtun fyrir börn í félagsheimilinu Skildi í Keflavík þann 30. desember 1935. Það voru 180 börn og 20 fullorðnir í húsinu og voru börn að ganga kringum jólatré þegar kviknaði í silkipappír sem vafið hafði verið utan um jólatrésfótinn og varð strax mikið eldhaf. Tvennar dyr voru á salnum en þær lágu inn í önnur herbergi og út úr þeim var hægt að ganga í aðaldyragang hússins. Dyrnar opnuðust báðar inn í salinn.

Tíu manns létust í brunanum eða af völdum hans, þar af sjö börn.

Þau sem létust voru:
Valla-Ljóts saga

Valla-Ljóts saga er Íslendingaþáttur um goðorðsmanninn Ljót Ljótólfsson frá Völlum í Svarfaðardal og fjallar um deilur og mannvíg í Svarfaðardal í kring um aldamótin 1000.

Söguþráður: Bræðurnir Hrólfur, Halli og Böðvar Sigurðssynir missa föður sinn. Móður þeirra fýsir að gifta sig á ný en Halli er andsnúinn því og vegur biðilinn. Halli lendir síðan í deilum við Valla-Ljót sem enda með því að Ljótur vegur hann í einvígi. Deilurnar magnast og fleiri mannvíg verða. Guðmundur ríki á Möðruvöllum dregst inn í málin en sættir takast að lokum. Valla-Ljótur hlaut sóma af þessum málum öllum og var hinn farsælasti höfðingi.